બીજી એક પૌરાણિક કથા મુજબ, દેવ અને દાનવો વચ્ચે બાર વર્ષ યુદ્ધ ચાલેલું. દાનવોએ બધા દેવોને ઇન્દ્ર સહિત જીતી લીધાં. ઈન્દ્રે દેવોના ગુરુ બૃહસ્પતિને જણાવ્યું કે, હું યુધ્ધ કરવા ઇચ્છું છું. બૃહસ્પતિ અને ઈન્દ્ર વચ્ચે આ સંવાદ ચાલતો હતો ત્યારે ઇન્દ્રાણી આવ્યા અને બોલ્યાં હે, દેવ આજે ચૌદશ છે અને આવતીકાલે પૂર્ણિમા થશે. હું આપના હાથે રક્ષાબંધન કરીશ ને આપ અજેય બની જશો. અને તે રક્ષાસુત્ર ધારણ કર્યાં પછી ઇન્દ્ર યુદ્ધ જીતી ગયા હતા.